Vendsyssel Elite Badminton (VEB) sikrede sig deres andet DM-guld, og det var ovenikøbet for andet år i træk, at de tog titlen. Med titler følger der ofte også en fest og øl, og det kan Victor Svendsen godt huske fra sidste gang – eller måske ikke helt. -	Der gik ikke mange timer, før jeg var puttet i seng, så jeg prøver at holde lidt længere i dag, siger han. Stor betydning Guldmedaljen er som sagt den anden, holdet fra Vendsyssel tager, og det betyder utrolig meget for en af holdets trænere. -	Det betyder kæmpe meget for mig, jeg er en holdspiller, og jeg elsker at vinde med et hold, og det er kæmpestort for mig, siger Allan Kolbro Nielsen, mens guldkonfettien stryger om ørerne på ham. Han var meget rørt over sejren – men han har ikke stået med det helt alene. Den tidligere badmintonstjerne, Jan Ø. Jørgensen, er nemlig også træner i klubben – sammen med sin ven Allan Kolbro Nielsen. Jan Ø. Jørgensen var, ligesom Victor Svendsen normalt er, single spiller. Men i den afgørende kamp var Victor Svendsen på banen som double makker med Robin Tabeling. -	Han spiller fuldstændig fantastisk, siger Jan Ø. Jørgensen. -	Vi er det stærkeste hold Mathias Christiansen er også en del af VEB-holdet, som også var med til sidste års DM-titel. -	Det betød rigtig, rigtig meget sidste år, men der har hele tiden været den her følelse af, at vi vil gerne gøre det igen, og det lykkedes, siger han. Selvom VEB i grundspillet ”kun” endte som nummer to, så er det altså den sidste kamp, der tæller. -	Det viste sig, at vi havde det stærkeste hold, den bedste bredde, og det er bare skidefedt at stå øverst, siger Mathias Christiansen.

Referat:
Sidste års fejring af DM-titlen tog overhånd for Victor Svendsen, så han tager den i år lidt mere med ro.